Komisjoni otsus,

16. veebruar 1994,

milles esitatakse kolmandate riikide loetelu, millest liikmesriigid lubavad importida värsket linnuliha

(94/85/EÜ)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 26. juuni 1991. aasta direktiivi 91/494/EMÜ loomatervishoiu nõuete kohta värske linnuliha ühendusesise kaubanduse ning kolmandatest riikidest importimisel, [1] viimati muudetud direktiiviga 92/116/EMÜ, [2] eriti selle artiklit 9,

ning arvestades, et:

tavapäraselt liikmesriikidele tarnivad käesoleva otsuse lisas loetletud riigid peavad kirjaliku kinnituse ja täiendavate tõendavate dokumentide esitamise või kohapealse kontrolli teel tõendama, et nad vastavad ühenduse tingimustele;

need kinnitused vaatab läbi alaline veterinaarkomitee;

selle loetelu kohaldamine ei piira komisjoni otsuse 93/342/EMÜ [3] (mis sätestab kriteeriumid kolmandate riikide rühmitamiseks vastavalt klassikalisele lindude katkule ja Newcastle'i haigusele) kohaldamist;

teatavatel juhtudel võib olla vaja täpsustada riikide osi, kust lubatakse importida;

loetelusse võib igal ajal teha muudatusi, et võtta arvesse uut teavet või uut olukorda; riigi kuulumise loetellu võib uuesti läbi vaadata, kui täiendava teabe saamisel, eelkõige kohapealsete kontrollide teel, ilmneb, et tingimused asjaomases kolmandas riigis on muutunud või kui eelnevalt saadud informatsioon oli mittetäielik või ebatäpne;

kuigi kolmandate riikide loetelu on aluseks direktiivis 91/494/EMÜ sätestatud kolmandatest riikidest impordi suhtes kohaldatavale ühenduse korrale, tuleb värske linnuliha imporditingimuste ühtlustamisel arvesse võtta muid meetmeid, eelkõige tervishoiu- ja loomatervishoiu nõudeid, jäägiseire kavasid ja sertifitseerimist;

kuni komisjon võtab vastu käesolevas loetelus määratletud riikidest värske linnuliha ühendusse importimiseks vajalikud veterinaarsertifikaadid, võivad liikmesriigid jätkata oma 1. jaanuaril 1994. aastal kehtinud loomatervishoiu nõuete kohaldamist;

käesoleva otsusega ettenähtud meetmed on kooskõlas alalise veterinaarkomitee arvamusega,

ON VASTU VÕTNUD KÄESOLEVA OTSUSE:

Artikkel 1

Liikmesriigid lubavad värsket linnuliha importida vastavalt käesoleva otsuse lisas toodud loetelule.

Artikkel 2

Käesolevat otsust kohaldatakse alates 1. juulist 1994.

Artikkel 3

Käesolev otsus on adresseeritud kõikidele liikmesriikidele.

Brüssel, 16. veebruar 1994

Komisjoni nimel

komisjoni liige

René Steichen

[1] EÜT L 268, 24.9.1991, lk 35.

[2] EÜT L 62, 15.3.1993, lk 1.

[3] EÜT L 137, 8.6.1993, lk 24.

--------------------------------------------------

LISA

ISO kood | Riik | Värske linnuliha | Erimärkused |

AR | Argentina | × | |

AT | Austria | × | |

AU | Austraalia | × | |

BG | Bulgaaria | × | |

BR | Brasiilia | × | |

CA | Kanada | × | |

CH | Šveits | × | |

CL | Tšiili | × | |

CY | Küpros | × | |

CZ | Tšehhi Vabariik | × | |

FI | Soome | × | |

HU | Ungari | × | |

IL | Iisrael | × | |

MY | Malaisia | × | Ainult Malaisia poolsaar (Lääne- Malaisia) |

NO | Norra | × | |

NZ | Uus-Meremaa | × | |

PL | Poola | × | |

RO | Rumeenia | × | |

SE | Rootsi | × | |

SK | Slovakkia | × | |

TH | Tai | × | |

US | Ameerika Ühendriigid | × | |

UY | Uruguay | × | |

ZA | Lõuna-Aafrika | × | |

ZW | Zimbabwe | × | |

--------------------------------------------------